《三游洞》
宋代·苏辙

洞前危径不容足，洞中明旷坐百人。
苍崖硉兀起成柱，乱石散列如惊麇。
清溪百丈下无路，水满沙土如鱼鳞。
夜深明月出山顶，下照洞口才及唇。
沉沉深黑若大屋，野老构火青如磷。
平明欲出迷上下，洞气飘乱为横云。
深山大泽亦有是，野鸟鸣噪孤熊蹲。
三人一去无复见，至今冠盖长满门。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。